CELEX: 32015D0989
Language: el
Date: 2015-06-15 00:00:00
Title: Απόφαση (ΕΕ) 2015/989 του Συμβουλίου, της 15ης Ιουνίου 2015, σχετικά με τη θέση που θα λάβει εξ ονόματος της Ευρωπαϊκής Ένωσης η υποεπιτροπή εμπορίου και αειφόρου ανάπτυξης που θεσπίστηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την έκδοση εσωτερικού κανονισμού της υποεπιτροπής εμπορίου και αειφόρου ανάπτυξης και τον κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη

25.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 159/55
            
         ΑΠΌΦΑΣΗ (ΕΕ) 2015/989 ΤΟΥ ΣΥΜΒΟΥΛΊΟΥ
   της 15ης Ιουνίου 2015
   σχετικά με τη θέση που θα λάβει εξ ονόματος της Ευρωπαϊκής Ένωσης η υποεπιτροπή εμπορίου και αειφόρου ανάπτυξης που θεσπίστηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την έκδοση εσωτερικού κανονισμού της υποεπιτροπής εμπορίου και αειφόρου ανάπτυξης και τον κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο 464 παράγραφοι 3 και 4 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («η συμφωνία»), προβλέπει την προσωρινή εν μέρει εφαρμογή της συμφωνίας.
            
         
               (2)
            
            
               Το άρθρο 3 της απόφασης 2014/492/ΕΕ του Συμβουλίου (2) καθορίζει τις διατάξεις της συμφωνίας που πρόκειται να εφαρμοστούν προσωρινά, συμπεριλαμβανομένων των διατάξεων σχετικά με τη σύσταση και τη λειτουργία της υποεπιτροπής εμπορίου και αειφόρου ανάπτυξης, καθώς και σχετικά με το εμπόριο και την αειφόρο ανάπτυξη.
            
         
               (3)
            
            
               Σύμφωνα με το άρθρο 376 παράγραφος 3 της συμφωνίας, η υποεπιτροπή εμπορίου και αειφόρου ανάπτυξης καταρτίζει τον εσωτερικό κανονισμό της.
            
         
               (4)
            
            
               Σύμφωνα με το άρθρο 379 παράγραφος 3 της συμφωνίας, η υποεπιτροπή εμπορίου και αειφόρου ανάπτυξης, κατά την πρώτη συνεδρίασή της, καταρτίζει κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη.
            
         
               (5)
            
            
               Είναι σκόπιμο να καθοριστούν η θέση που θα ληφθεί εξ ονόματος της Ένωσης όσον αφορά τον εσωτερικό κανονισμό της υποεπιτροπής εμπορίου και αειφόρου ανάπτυξης, καθώς και ο κατάλογος των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη.
            
         
               (6)
            
            
               Η θέση της Ένωσης στην υποεπιτροπή εμπορίου και αειφόρου ανάπτυξης βασίζεται στα συνημμένα σχέδια αποφάσεων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που θα ληφθεί εξ ονόματος της Ένωσης στο πλαίσιο της υποεπιτροπής εμπορίου και αειφόρου ανάπτυξης η οποία συστάθηκε δυνάμει του άρθρου 376 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την έγκριση του εσωτερικού κανονισμού της υποεπιτροπής εμπορίου και αειφόρου ανάπτυξης και τον κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη βασίζεται στα σχέδια αποφάσεων της εν λόγω υποεπιτροπής, τα οποία επισυνάπτονται στην παρούσα απόφαση.
   2.   Οι εκπρόσωποι της Ένωσης στην υποεπιτροπή εμπορίου και αειφόρου ανάπτυξης μπορούν να συμφωνήσουν αλλαγές ήσσονος σημασίας στα σχέδια αποφάσεων χωρίς περαιτέρω απόφαση του Συμβουλίου.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Λουξεμβούργο, 15 Ιουνίου 2015.
      
         
            Για το Συμβούλιο
         
         
            Ο Πρόεδρος
         
         Dz. RASNAČS
      
   
   
      (1)  ΕΕ L 260 της 30.8.2014, σ. 4.
   
      (2)  Απόφαση 2014/492/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (ΕΕ L 260 της 30.8.2014, σ. 1).
   
      ΣΧΕΔΙΟ
      ΑΠΟΦΑΣΗ αριθ. 1/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
      της … 2015
      για τη θέσπιση του εσωτερικού κανονισμού της υποεπιτροπής εμπορίου και αειφόρου ανάπτυξης
      Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
      Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («η συμφωνία»), και ιδίως το άρθρο 376,
      Εκτιμώντας τα ακόλουθα:
      
                  (1)
               
               
                  Δυνάμει του άρθρου 464 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
               
            
                  (2)
               
               
                  Το άρθρο 376 παράγραφος 3 της συμφωνίας ορίζει ότι η υποεπιτροπή εμπορίου και αειφόρου ανάπτυξης συνεδριάζει με σκοπό την παρακολούθηση της εφαρμογής του κεφαλαίου 13 (Εμπόριο και βιώσιμη ανάπτυξη) του τίτλου V (Εμπόριο και συναφή με το εμπόριο θέματα) της συμφωνίας.
               
            
                  (3)
               
               
                  Το άρθρο 376 παράγραφος 3 της συμφωνίας προβλέπει επίσης ότι η υποεπιτροπή εμπορίου και αειφόρου ανάπτυξης καταρτίζει τον εσωτερικό κανονισμό της,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Εγκρίνεται ο εσωτερικός κανονισμός της υποεπιτροπής εμπορίου και αειφόρου ανάπτυξης, όπως παρατίθεται στο προσάρτημα.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      
         …, …
         
            
               Για την υποεπιτροπή εμπορίου και αειφόρου ανάπτυξης
            
            
               Ο Πρόεδρος
            
         
      
      
         (1)  ΕΕ L 260 της 30.8.2014, σ. 4.
      
         ΠΑΡΑΡΤΗΜΑ
         
            ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
         
         Άρθρο 1
         Γενικές διατάξεις
         1.   Η υποεπιτροπή εμπορίου και αειφόρου ανάπτυξης, που συγκροτείται σύμφωνα με το άρθρο 376 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («η συμφωνία»), επικουρεί την Επιτροπή Σύνδεσης στη σύνθεσή της για τα εμπορικά θέματα, που συγκροτείται βάσει του άρθρου 438 παράγραφος 4 της συμφωνίας, κατά την άσκηση των καθηκόντων της.
         2.   Η υποεπιτροπή εμπορίου και αειφόρου ανάπτυξης εκτελεί τα καθήκοντα που ορίζονται στο κεφάλαιο 13 (Εμπόριο και βιώσιμη ανάπτυξη) του τίτλου V (Εμπόριο και συναφή με το εμπόριο θέματα) της συμφωνίας.
         3.   Η υποεπιτροπή εμπορίου και αειφόρου ανάπτυξης απαρτίζεται από εκπροσώπους της Ευρωπαϊκής Επιτροπής και της Δημοκρατίας της Μολδαβίας, οι οποίοι είναι αρμόδιοι για θέματα εμπορίου και αειφόρου ανάπτυξης.
         4.   Ένας εκπρόσωπος της Ευρωπαϊκής Επιτροπής ή της Δημοκρατίας της Μολδαβίας που είναι αρμόδιος για θέματα εμπορίου και αειφόρου ανάπτυξης εκτελεί χρέη προέδρου της υποεπιτροπής εμπορίου και αειφόρου ανάπτυξης σύμφωνα με το άρθρο 2.
         5.   Στον παρόντα εσωτερικό κανονισμό ο όρος «τα μέρη» νοείται όπως ορίζεται στο άρθρο 461 της συμφωνίας.
         Άρθρο 2
         Ειδικοί όροι
         1.   Εφαρμόζονται τα άρθρα 2 έως 14 του εσωτερικού κανονισμού της Επιτροπής Σύνδεσης ΕΕ-Δημοκρατίας της Μολδαβίας, εκτός εάν προβλέπεται διαφορετικά στον παρόντα εσωτερικό κανονισμό.
         2.   Οι αναφορές στο Συμβούλιο Σύνδεσης νοούνται ως αναφορές στην Επιτροπή Σύνδεσης στη σύνθεσή της για τα εμπορικά θέματα. Οι αναφορές στην Επιτροπή Σύνδεσης ή στην Επιτροπή Σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή εμπορίου και αειφόρου ανάπτυξης.
         Άρθρο 3
         Συνεδριάσεις
         Η υποεπιτροπή εμπορίου και αειφόρου ανάπτυξης συνέρχεται όταν είναι αναγκαίο. Τα μέρη επιδιώκουν να συνεδριάζει μία φορά ετησίως.
         Άρθρο 4
         Τροποποίηση του εσωτερικού κανονισμού
         Ο παρών εσωτερικός κανονισμός μπορεί να τροποποιείται με απόφαση της υποεπιτροπής εμπορίου και αειφόρου ανάπτυξης σύμφωνα με το άρθρο 376 της συμφωνίας.
      
   
   
      ΣΧΕΔΙΟ
      ΑΠΟΦΑΣΗ αριθ. 2/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ — ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
      της …
      για την έγκριση του καταλόγου εμπειρογνωμόνων σε θέματα εμπορίου και αειφόρου ανάπτυξης σύμφωνα με το άρθρο 379 παράγραφος 3 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου
      Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ,
      Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) («η συμφωνία»), και ιδίως το άρθρο 379,
      Εκτιμώντας τα ακόλουθα:
      
                  (1)
               
               
                  Σύμφωνα με το άρθρο 464 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
               
            
                  (2)
               
               
                  Το άρθρο 379 παράγραφος 3 της συμφωνίας ορίζει ότι η υποεπιτροπή εμπορίου και αειφόρου ανάπτυξης καταρτίζει κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Ο κατάλογος των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για τους σκοπούς του άρθρο 379 της συμφωνίας παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      
         …,
         
            
               Για την υποεπιτροπή εμπορίου και αειφόρου ανάπτυξης
            
            
               Ο Πρόεδρος
            
         
      
      
         (1)  ΕΕ L 260 της 30.8.2014, σ. 4.
      
         ΠΑΡΑΡΤΗΜΑ
         
            ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ ΣΕ ΘΕΜΑΤΑ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ
         
         Εμπειρογνώμονες που προτάθηκαν από τη Δημοκρατία της Μολδαβίας
         
                     1.
                  
                  
                     Iurie BEJAN
                  
               
                     2.
                  
                  
                     Maria Ion NEDEALCOV
                  
               
                     3.
                  
                  
                     Alexandru STRATAN
                  
               
                     4.
                  
                  
                     Dorin JOSANU
                  
               
                     5.
                  
                  
                     Nicolae SADOVEI
                  
               Εμπειρογνώμονες που προτάθηκαν από την ΕΕ
         
                     1.
                  
                  
                     Eddy LAURIJSSEN
                  
               
                     2.
                  
                  
                     Jorge CARDONA
                  
               
                     3.
                  
                  
                     Karin LUKAS
                  
               
                     4.
                  
                  
                     Hélène RUIZ FABRI
                  
               
                     5.
                  
                  
                     Laurence BOISSON DE CHAZOURNES
                  
               
                     6.
                  
                  
                     Geert VAN CALSTER
                  
               
                     7.
                  
                  
                     Joost PAUWELYN
                  
               Πρόεδροι
         
                     1.
                  
                  
                     Jill MURRAY (Αυστραλία)
                  
               
                     2.
                  
                  
                     Janice BELLACE (Ηνωμένες Πολιτείες)
                  
               
                     3.
                  
                  
                     Ross WILSON (Νέα Ζηλανδία)
                  
               
                     4.
                  
                  
                     Arthur APPLETON (Ηνωμένες Πολιτείες)
                  
               
                     5.
                  
                  
                     Nathalie BERNASCONI (Ελβετία)